CELEX: 62012CN0093
Language: el
Date: 2012-02-21 00:00:00
Title: Υπόθεση C-93/12: Αίτηση για την έκδοση προδικαστικής αποφάσεως, την οποία υπέβαλε το Administrativen sad Sofia-grad (Βουλγαρία), στις 21 Φεβρουαρίου 2012 — ET Agrokonsulting-04-Velko Stoyanov κατά Izpalnitelen direktor na Darzhaven fond «Zemedelie» — Razplashtatelna agentsia

5.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 133/19
            
         Αίτηση για την έκδοση προδικαστικής αποφάσεως, την οποία υπέβαλε το Administrativen sad Sofia-grad (Βουλγαρία), στις 21 Φεβρουαρίου 2012 — ET Agrokonsulting-04-Velko Stoyanov κατά Izpalnitelen direktor na Darzhaven fond «Zemedelie» — Razplashtatelna agentsia
   (Υπόθεση C-93/12)
   2012/C 133/34
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Sofia-grad
   
      Διάδικοι στην υπόθεση της κύριας δίκης
   
   
      Προσφεύγων: ET Agrokonsulting-04-Velko Stoyanov
   
      Καθού: Izpalnitelen direktor na Darzhaven fond «Zemedelie» — Razplashtatelna agentsia
   
      Προδικαστικά ερωτήματα
   
   
               1)
            
            
               Αντιβαίνει στη διαπλασθείσα από τη νομολογία (του Δικαστηρίου) της Ευρωπαϊκής Ένωσης αρχή της αποτελεσματικότητας, καθώς και στην αρχή της αποτελεσματικής ένδικης προστασίας, που κατοχυρώνει το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, εθνική δικονομική διάταξη, όπως είναι αυτή του άρθρου 133, παράγραφος 1, του κώδικα διοικητικής δικονομίας, η οποία εξαρτά την αρμοδιότητα της εκδικάσεως διοικητικών διαφορών που αφορούν την εφαρμογή της κοινής γεωργικής πολιτικής της Ευρωπαϊκής Ένωσης μόνον από την έδρα της διοικητικής αρχής, η οποία εξέδωσε την προσβαλλόμενη διοικητική πράξη, εάν συνεκτιμηθεί το γεγονός ότι η διάταξη αυτή δεν λαμβάνει υπόψη τον τόπο στον οποίο κείται το ακίνητο ούτε τον τόπο κατοικίας του διαδίκου (des Rechtsuchenden);
            
         
               2)
            
            
               Αντιβαίνει στη διαπλασθείσα από τη νομολογία του Δικαστηρίου της Ευρωπαϊκής Ένωσης αρχή της ισοδυναμίας εθνική δικονομική διάταξη, όπως είναι αυτή του άρθρου 133, παράγραφος 1, του κώδικα διοικητικής δικονομίας, η οποία εξαρτά την αρμοδιότητα για την εκδίκαση διοικητικών διαφορών που αφορούν την εφαρμογή της κοινής γεωργικής πολιτικής της Ευρωπαϊκής Ένωσης μόνον από την έδρα της διοικητικής αρχής, η οποία εξέδωσε την προσβαλλόμενη διοικητική πράξη, εάν ληφθεί υπόψη το άρθρο 19 των μεταβατικών και τελικών διατάξεων του νόμου περί τροποποιήσεως και συμπληρώσεως του κώδικα διοικητικής δικονομίας (το οποίο αφορά την αρμοδιότητα προς εκδίκαση εσωτερικών διαφορών διοικητικού δικαίου με αντικείμενο γεωργικές εκτάσεις);